أحمد ذو الفقار
أحمد ذو الفقار (15 أغسطس 1952 - 1 مايو 2010) هو رجل اعمال مصرى.

بدايه حياته 
اتولد احمد مراد صلاح الدين ذو الفقار سنة 1952 فى حي العباسيه فى القاهره. ابوه هو الفنان صلاح ذو الفقار اللي كان ظابط شرطة فى الوقت ده ووالدته هيا السيدة نفيسة بهجت من رائدات العمل الاجتماعي فهي من مؤسسي الجمعية النسائية لتحسين الصحة فرع القاهره مع صديقتها الفنانة فاتن حمامه وله اخت واحدة هيا مني ذو الفقار المحاميه.

علي الرغم من نشأته فى وسط عائله فنية فابوه الفنان صلاح ذو الفقار اللي كان ممثل مشهور وعمامه هما الفنانين عز الدين ذو الفقار ومحمود ذو الفقار وكانوا مخرجين ومنتجين كبار فى السينما المصريه فى الوقت ده الا ان احمد ماكانش متحمس للشغل فى السينما. اختار طريق تاني بعيد عن الشهره والاضواء وبقي مهندس زي ما حلم من الطفولة. كان متجوز وله ولدين هما كريم وصلاح.

حياته العمليه 

هو من أوائل اللي دخلوا تكنولوجيا نظم الري الحديث فى مصر فى نهاية السبعينات من القرن العشرين. حصل احمد ذو الفقار علي البكالوريوس فى الهندسة الميكانيكيه من جامعة عين شمس فى سنة 1976. بدأ أحمد حياته العملية مهندس فى شركة المقاولون العرب وشارك معاهم فى مشاريع كتير واستمر 3 سنين.

ساب احمد ذو الفقار الشغل فى شركة المقاولون العرب واستقال فى سنة 1979 وسافر لدراسة تكنولوجيا الري الحديث فى المانيا ورجع مصر وأنشا شركته الخاصة توسيج مصر وهو فى سن 27 سنة. اشتغل احمد لسنين  كتير فى تصميم وانشاء نظم الري الحديث وكان له دور كبير فى تحويل عشرات الاف من الافدنه من الري بالغمر الي الري الحديث فى فترة 30 سنة. وكمان شارك فى تنفيذ المنتجعات السياحية وملاعب الجولف واعادتها لمصر بالنظام الجديد وطبقا للمواصفات العالميه.

اتولي مناصب كتيرة منها 

• رئيس مجلس إداره شركة توسيج مصر

• عضو مجلس إداره المركز المصري للخدمات الزراعية رئيس مجلس

• رئيس مجلس إداره الشركة المصرية للمقاولات والري الحديث

• مستشار شركة انتر جروب وغيرها من المؤسسات الزراعية فى مصر

• محاضر فى كلية الهندسة المدنية قسم الري جامعة عين شمس

وفاته 
في يوم السبت 1 مايو 2010 اتوفي أحمد ذو الفقار بعد أزمة قلبيه مفاجئه فى سن 57 سنه. واتشيعت جنازته من جامع عمر مكرم فى ميدان التحرير واتدفن فى مدافن عيلة ذو الفقار فى الامام الشافعي بالقاهرة.

شوف كمان 

 مصريين
 شخصيات مصريه مشهوره
 الاقتصاد المصري

مصادر 

مواليد 1952
وفيات 2010
احمد ذو الفقار
مهندسين مصريين
مصريين